ບຸນຊ່ວງເຮືອ ປະຊາຄົມ ລາວ-ອາເມຣິກັນ ທີ່ນະຄອນ ແຊນດີເອໂກ ລັດແຄລີຟໍເນຍ (ວີດີໂອ)
ບຸນຊ່ວງເຮືອ ປະຊາຄົມລາວ-ອາເມຣິກັນ ທີ່ ນະຄອນ ແຊນດີເອໂກ ລັດ ຄາລີຟໍເນຍ ວັນເສົາ ທີ່ 6 ເດືອນກັນຍາ ທີ່ຜ່ານມາ ມີສີພາຍເຂົ້າຮ່ວມກວ່າ 700 ຄົນ ແລະມີຜູ້ມາຊົມ ຫລາຍພັນຄົນ.
ທ່ານຜູ້ຟັງທີ່ເຄົາລົບ ລາຍການຊິວິດຊາວລາວ ມື້ນີ້ ຈະແມ່ນ ການສຳພາດ ຍານາງ Paulett ຫລວງວິເສດ ປະທານ ສູນ ກາງວັດທະນາທຳລາວ ຢູ່ນະຄອນ San Diego ລັດ Cali- fornia ກ່ຽວກັບການແຂ່ງຂັນຊ່ວງເຮືອ ທີ່ ອ່າວ Mission Bay ແຄມມະຫາສະມຸດ ປາຊິຟິກ ການແຂ່ງຂັນໃນວັນເສົາ ທີ 6 ຂອງເດືອນກັນຍາ ທີ່ຜ່ານມານີ້ ມີທີມຜູ້ຊາຍ 16 ທີມ ແລະ ຜູ້ຍິງ 8 ທີມ ແລະແຕ່ລະທີມມີ 16 ສີພາຍ ພ້ອມດ້ວຍ ສະມາຊິກ ລາວ-ອາເມຣິກັນ ແລະເພື່ອນມິດເຂົ້າຮ່ວມຢ່າງ ໜາແໜ້ນ ບຸນຊ່ວງເຮືອໄດ້ສ້າງ ຄວາມມ່ວນຊື່ນຄຶກຄຶ້ນຢ່າງ ໃດນັ້ນ ກິ່ງສະຫວັນ ຈະນຳເລື້ອງນີ້ມາສະເໜີທ່ານ ໃນອັນ ດັບຕໍ່ໄປ ສະບາຍດີ ທ່ານຜູ້ຟັງທີ່ເຄົາລົບ ລາຍການຊີວິດຊາວລາວ ໃນວັນ ພະຫັດມື້ນີ້ ຂ້າພະເຈົ້າ ຈະນຳພາທ່ານໄປທຽວບຸນຊ່ວງເຮືອຂອງ ຊາວລາວ-ອາເມຣິກັນ ຢູ່ San Diego ເມືອງງົດງາມດັ່ງກ່າວນີ້ ແມ່ນບ່ອນເກີດ ຂອງ ລັດ California ຕັ້ງຢູ່ແຄມມະຫາສະມຸດ ປາຊິຟິກ ທາງພາກຕາເວັນຕົກສຽງໃຕ້ສຸດຂອງ ສະຫະລັດ ມີຊາຍ ແດນຕິດກັບ ປະເທດເມັກຊິໂກ ເມືອງ San Diego ເປັນເມືອງ ໃຫຍ່ອັນດັບທີ່ແປດຂອງ ສະຫະລັດ ແລະເມືອງໃຫຍ່ອັນດັບສອງ ຂອງລັດ California ນອກຈາກນັ້ນແລ້ວ San Diego ຍັງເປັນ ເມືອງ ທີ່ມີອຸດສາຫະກຳ ເທັກໂນໂລຈີ ຫລື Hightech ເປັນທີ່ຕັ້ງ ແຫ່ງສຳຄັນຂອງ ກອງທັບເຮືອ ສະຫະລັດ ເພາະສະນັ້ນ ເສດຖະກິດສຳຄັນທີ່ ເກື້ອກຸນ ຊຸກຍູ້ເມືອງນີ້ ແມ່ນພົວກັບກອງທັບເຮືອ ແລະພາກສ່ວນປ້ອງກັນປະເທດ ຂົງເຂດແຫ່ງນີ້ ມີອາກາດອົບອຸ່ນຢູ່ຕະຫລອດປີ ມີຕົ້ນຕານໃຫຍ່ ສູງ ມີຫາດຊາຍຍາວຢຽດທີ່ສວຍງາມ ປັດຈຸບັນນີ້ ນະຄອນ San Diego ມີປະຊາກອນທັງໝົດຢູ່ປະມານ 1 ລ້ານ 3 ແສນກວ່າຄົນ ຮ່ວມຢູ່ໃນນີ້ມີ ປະຊາກອນລາວ-ອາເມຣິກັນ ກວ່າ 25,000 ຄົນ ມີວັດລາວຢູ່ ສີ່ແຫ່ງ ມີຮ້ານອາຫານ ທີ່ຄົນລາວ-ອາເມຣິກັນ ເປັນ ເຈົ້າຂອງ ປະຊາຄົມລາວ-ອາເມຣິກັນ ແຫ່ງນີ້ມີການຈັດຕັ້ງເຕົ້າ ໂຮມ ປະສານງານກັນຢ່າງເປັນປຶກແຜ່ນແໜ້ນໜາ ແລະຖືວ່າ ເປັນປະຊາຄົມລາວ-ອາເມິຣິກັນ ທີ່ຫ້າວຫັນ ໂດຍສະເພາະຢ່າງຍິງ ທາງດ້ານຮັກສາວັດທະນາທຳຮິດຄອງປະເພນີລາວ ໄດ້ດີທີ່ສຸດຢູ່ໃນ ສະຫະລັດ ອາເມຣິກາ ເດືອນກັນຍາ ແມ່ນທ້າຍລະດູຮ້ອນຢູ່ ສະຫະລັດ ຢູ່ໃນຊ່ວງເວລາ ນີ້ຜູ້ຄົນພາກັນລາພັກການພັກຜ່ອນປະຈຳປີ ກ່ອນບັນດາລູກເຕົ້າ ຈະເລີ້ມເຂົ້າໂຮງຮຽນໃນສົກປີສຶກສາໃໝ່ ທີ່ຈະເລີ້ມຂື້ນໃນເດືອນ ກັນຍານີ້ ເພາະສະນັ້ນ ໃນວັນເສົາທີ່ 6 ທີ່ຜ່ານມານີ້ ຫາດຊາຍ ຂອງແມ່ນໍ້າ Mission Bay ໄດ້ຖືກປ່ຽນແປງໃຫ້ເປັນໝູ່ບ້ານລາວ ທີ່ເຕັມໄປດ້ວຍບັນຍາກາດຮີດຄອງ ວັດທະນາທຳລາວ ສຽງຕີ ກອງເຊີ້ງບຸນຊວງເຮືອໄດ້ດັງກ້ອງໄປທົ່ວຂົງເຂດຢ່າງສະໜຸກສະ ໜານ ຢູ່ຕາມແຄມຫາດຊາຍ ມີຜາມໄຊຮັບຕ້ອນບັນດາແຂກຜູ້ມີ ກຽດ ແລະພະພິຂຸສົງ ບັນດາລູກຫລານລາວ-ອາເມຣິກັນ ພາກັນ ນຸ່ງຖືເຄຶ່ອງພື້ນເມືອງ ສະແດງຟ້ອນພື້ນເມືອງລາວ ມີວົງດົນຕີ ແລະອຸດົມສົມບຸນໄປດ້ວຍອາຫານພື້ນເມືອງລາວ ເຫັນແລ້ວໄດ້ຍິນແລ້ວ ບັນຍາກາດບໍ່ແຕກຕ່າງກັບຢູ່ໝູ່ບ້ານແຫ່ງ ໃດແຫ່ງນຶ່ງໃນເມືອງລາວ ໂອກາດອັນສະງ່າງາມດັ່ງກ່າວນີ້ ເປັນຄັ້ງທຳອິດທີ່ນຳພາໂດຍ ສະມາຄົມແຂ່ງຂັນເຮືອແມ່ ນຳ້ຂອງ ຫລື Mekong Racing Boat ໄດ້ຖືໂອກາດຈັດການແຂ່ງຂັນຊ່ວງເຮືອ ຊື່ງມີເຮືອຊ່ວງຢູ່ສີ່ລຳໂດຍການສັບປ່ຽນ ສີພາຍກັນຂື້ນລົງ ມີ ທີມຜູ້ຊາຍ 16 ທີມ ແລະມີຜູ້ຍິງ 8 ທີມ ເຮືອແຕ່ລະລຳ ມີສີພາຍຢູ່ 16 ຄົນ ນາຍທ້າຍນຶຶ່ງຄົນ ຜູ້ຕີກອງຢູ່ຫົວເຮືອນຶ່ງຄົນ ຮ່ວມບັນດາຜູ້ເຂົ້າຮ່ວມພາຍເຮືອທັງໝົດ 700 ກວ່າ ຄົນ ທິມສີພາຍ ທີ່ເຂົ້າຮ່ວມ Ghum Gha Dum Wat Lao Buddharam Mekong Boat Racing Club Lao Soccer ClubSticky Rice Power Tam Makr Hoong OCGA Ai Lao Samahan Pakopsin Lao PSTA Yakas Chao Praya Q Dragons Resonance Team Laos Motorboat Angels Tsunami Sweeties Lao PSTA DisOARderly Divas Lao Soccer Kraken ການແຂ່ງຂັນໄດ້ເລີ້ມແຕ່ເວລາ 9:00 ໂມງຕອນເຊົ້າ ຫາ 4:00 ໂມງແລງ ຈັດຂື້ນຢູ່ທີ່ Mission Bay ຊຶ່ງເປັນປາກອ່າວ ຂອງທະເລປາຊິຟິກ ທີ່ໄຫລເຂົ້າມາສູ່ເມືອງ San Diego ແລະເປັນແມ່ນຳ້ ທີ່ສະຫງົບດີ ການແຂ່ງຂັນມີໄລຍະຢູ່ 250 ແມັດ ພາຍໃຕ້ທ້ອງຟ້າອັນແຈ່ມໃສ ແລະ ອຸນຫະພຸມ 85 ອົງສາ ສະມາຊິກປະຊາຄົມລາວ-ອາເມຣິກັນ ຜູ້ສຳຄັນຄົນນຶ່ງຄື ທ່ານນາງ Paulette ຫລວງວິເສດ ສຳເລັດການສຶກສາປະລິນຍາຕີ ຝ່າຍເຄມີສາດ ຈາກ ມະຫາ ວິທະຍາໄລ San Diego ປັດຈຸບັນເປັນນັກວິເຄາະການເງິນໃຫ້ ບໍລິສັດ CareFusion ຊຶ່ງເປັນບໍລິສັດການແພດດ້ານເທັກໂນໂລຈີ ນອກຈາກມີໜ້າທີ່ຮັບຜິດຊອບວິຊາອາຊີບເຕັມເວລາແລ້ວ Paulette ຍັງອາສາສະມັກເປັນ ປະທານສູນກາງວັດທະນາທຳ ປະຊາຄົມລາວ ຫລື Lao Community Cultural Center of San Diego (LCCC) ໃນມື້ວັນເສົາ ທີ່ 6 ທ່ານນາງ ພ້ອມດ້ວຍບັນດາສະມາຊິກເຮືອຊ່ວງຜູ້ຍິງ ຕາງໜ້າທີມນາງຟ້າຂອງສູນ ກາງວັດທະນາທຳປະຊາຄົມລາວ ປະຈຳເມືອງແຊນດີເອໂກ Paulette ໄດ້ແນະນຳຕົນເອງ ແລະໂອ້ລົມກ່ຽວກັບການແຂ່ງຂັນຊວງເຮືອຄັ້ງນີ້ຕໍ່ ວີໂອເອ ວ່າ : ບັນດາສຸພາບສະຕີລາວ-ອາເມຣິກັນ ຢູ່ນະຄອນ San Diego ເປັນທີ່ຮູ້ດີວ່າ ມີຄວາມຂະຫຍັງຂັນແຂງ ວ່ອງໄວທາງດ້ານສະຕິປັນຍາ ແລະທາງດ້ານອອກກຳ ລັງກາຍເປັນປະຈຳ ເຂົາເຈົ້າມັກຫລີ້ນກິລາທຸກໆປະເພດ ເພາະສະນັ້ນ ການລົງເຮືອຊ່ວງແຂ່ງຂັນ ຄັ້ງນີ້ບໍ່ເປັນທີ່ຫວັ່ນໄຫວເລີຍ Paulette ໄດ້ເລົ່າເຖິງການຝຶກຊ້ອມສູ່ ວີໂອເອ ຕື່ມອີກວ່າ : ທ່ານນາງ Paulette ໄດ້ສະຫລຸບໂດຍການເລົ່າເຖິງກິດຈະການ ບົດບາດ  ຄວາມຮັບຜິດ ຊອບ ຂອງການເປັນປະທານ ສູນກາງວັດທະນາທຳລາວ ທີ່ນະຄອນ Safn Diego ວ່າ : ການແຂ່ງຂັນຊ່ວງເຮືອ ປະຊາຄົມລາວ-ອາເມຣິກັນ ໃນລະດູຮ້ອນທີ່ ນະຄອນ San Diego ໄດ້ຜ່ານພົ້ນໄປດ້ວຍຄວາມມ່ວນຊື່ນລື້ນເລີງທີ່ສຸດ ເປັນລະບຽບຮຽບຮ້ອຍດີ ແລະໄດ້ຮັບຄໍາຍ້ອງຍໍເປັນພິເສດ ວັນພະຫັດໜ້າ ລາຍການຊີວິດລາວ ຈະນຳເອົາຫົວເລື້ອງໃໝ່ມາສະເໜີທ່ານ ໂປດຕິຕາມຮັບຟັງ ທ່ານສາມາດຊົມຮູບພາບບຸນຊ່ວງເຮືອ ທີ່ນະຄອນ San Diego ໄດ້ຢູ່ລຸ່ມນີ້ :